سلطان احمد مسجد

سلطان احمد مسجد المعروف نیلی مسجد (ترکی زبان: Sultanahmet Camii) استنبول، ترکی میں واقع ایک مسجد ہے۔ اسے بیرونی دیواروں کے نیلے رنگ کے باعث نیلی مسجد کے طور پر جانا جاتا ہے۔
تعمیر کے وقت یہ ترکی کی واحد مسجد تھئ جس کے چھ مینار تھے۔ استنبول کی وہ دوسری مسجد جس کے چھے مینار ہیں اس کا نام جاملیجہ مسجد (ترکی زبان:Çamlıca Mosque) ہے جب تعمیر مکمل ہونے پر سلطان کو اس کا علم ہوا تو اس نے سخت ناراضی کا اظہار کیا کیونکہ اُس وقت صرف مسجد حرام کے میناروں کی تعداد چھ تھی لیکن کیونکہ مسجد کی تعمیر مکمل ہو چکی تھی اس لیے مسئلے کا حل یہ نکالا گیا کہ مسجد حرام میں ایک مینار کا اضافہ کرکے اُس کے میناروں کی تعداد سات کر دی گئی۔
مسجد کے مرکزی کمرے پر کئی گنبد ہیں جن کے درمیان میں مرکزی گنبد واقع ہے جس کا قطر 33 میٹر اور بلندی 43 میٹر ہے۔ مسجد کے اندرونی حصے میں زیریں دیواروں کو ہاتھوں سے تیار کردہ 20 ہزار ٹائلوں سے مزین کیا گیا ہے جو ازنک (قدیم نیسیا) میں تیار کی گئیں۔ دیوار کے بالائی حصوں پر رنگ کیا گیا ہے۔ مسجد میں شیشے کی 200 سے زائد کھڑکیاں موجود ہیں تاکہ قدرتی روشنی اور ہوا کا گزر رہے۔ مسجد کے اندر اپنے وقت کے عظیم ترین خطاط سید قاسم غباری نے قرآن مجید کی آیات کی خطاطی کی۔ مسجد کے طرز تعمیر کی ایک اور خاص بات یہ ہے کہ نماز جمعہ کے موقع پر جب امام خطبہ دینے کے لیے کھڑا ہوتا ہے تو مسجد کے ہر کونے اور ہر جگہ سے امام کو با آسانی دیکھا اور سنا جا سکتا ہے۔
مسجد کے ہر مینار پر تین چھجے ہیں اور کچھ عرصہ قبل تک مؤذن اس مینار پر چڑھ کر پانچوں وقت نماز کے لیے اہل ایمان کو پکارتے تھے۔ آج کل اس کی جگہ صوتی نظام استعمال کیا جاتا ہے جس کی آوازیں قدیم شہر کے ہر گلی کوچے میں سنی جاتی ہے۔ نماز مغرب پر یہاں مقامی باشندوں اور سیاحوں کی بڑی تعداد بارگاہ الٰہی میں سربسجود ہوتی ہے۔ رات کے وقت رنگین برقی قمقمے اس عظیم مسجد کے جاہ و جلال میں مزید اضافہ کرتے ہیں۔

تاریخ 
سیتوٹوک کے معاہدہ اور ایران کے ساتھ جنگ کے بعد سلطان احمد نے استنبول میں ایک عظیم الشان مسجد بنانے کا ارادہ کیا۔  یہ چالیس سال سے زیادہ عرصے بعد پہلی شاہی مسجد تھی جس کے بنانے کے لئے شاہی خاندان کے کسی فرد نے حکم دیا تھا۔ سلطان احمد نے میں مسجد کی تعمیر کے لئے خزانے سے رقم ادا کی۔ مسجد کی تعمیر 1609 میں شروع ہوئی اور 1616 تک مکمل نہیں ہوئی تھی۔

اس مسجد کی تعمیر علمائے کرام اور مسلم فقہاء کے غصے کا باعث بنی کیونکہ یہ مسجد بازنطینی شہنشاہوں کے محل کے مقام پر اور ایا صوفیہ کے سامنے (اس وقت ، استنبول میں ابتدائی شاہی مسجد) کے سامنے  تعمیر کی گئی تھی۔ ایک شاہی مسجد کے سامنے ایک اور شاہی مسجد کا بنایا جانا یقینا ایک معمہ تھا۔

مینار 
سلطان احمد مسجد استنبول,ترکی کی ان دو مساجد میں سے ایک ہے جس میں چھ مینار ہیں۔ استنبول کی وہ دوسری مسجد جس کے چھے مینار ہیں اس کا نام جاملیجہ مسجد (ترکی زبان:Çamlıca Mosque) ہے۔ ایک حکایت کے مطابق مسجد کے معمار نے سلطان احمد کی بات کو غلط سمجھا اور مسجد کے چھے مینار تعمیر کیے جبکہ سلطان احمد چاہتے تھے کہ مسجد کے مینار سنہری بنائے جائیں۔ سلطان احمد کو جب یہ پتہ چلا تو اسے اچھا نہیں لگا کیونکہ مکہ میں مسجد الحرام کی مسجد کے بھی چھ مینار تھے۔ اس کمی کو پورا کرنے کے لئے سلطان احمد نے مسجد الحرام میں ایک اور مینار بنانے کا حکم دیا۔

متعلقہ مضامین 
 ایاصوفیہ
 سلیمانیہ مسجد
 سلیمیہ مسجد

نگار خانہ

بیرونی روابط

حوالہ جات 

1616ء
1616ء میں مکمل ہونے والی مذہبی عمارات
1616ء میں مکمل ہونے والی مذہبی عمارتیں
استنبول کی عثمانی مساجد
استنبول کی مساجد
اسلامی معماری
ترک معماری
ترکی کی مساجد
ترکی کے تاریخی مقامات
ترکی میں امتیازی نشانات
ترکی میں مقامات عالمی ثقافتی ورثہ
سترہویں صدی کی مساجد
سلطنت عثمانیہ میں 1616ء کی تاسیسات
ضلع فاتح
عثمانی معماری
قسطنطنیہ
گنبد